Tienerseun gevonnis vir Limpopo-plaasmoordWill en Anje Kiesling. Foto: Facebook Kol. Ronel Otto, woordvoerder van die polisie, het aan Maroela Media gesê die seun is tot 12 jaar tronkstraf gevonnis op elk van die moordaanklagte. Hy is ook tot agt jaar tronkstraf gevonnis vir diefstal. Die vonnisse sal gelyklopend uitgedien word wat beteken die seun moet effektiewelik 12 jaar tronkstraf uitdien. Will (69) en Anje (66) se liggame is op 28 Maart 2014 op hul plaas Merebank in Lephalale (Ellisras) deur die polisie aangetref nadat familielede nie met hulle in verbinding kon tree nie. Hulle liggame was glo reeds in ŉ gevorderde stadium van ontbinding. Die seun is ŉ week later by sy voog se huis in Mosselbaai in die Wes-Kaap in hegtenis geneem. Die seun is na bewering ŉ familielid van die egpaar. Klik hier vir alle vorige berigte oor die saak.